钦定古今图书集成/明伦汇编/氏族典/第125卷 > 陈性善〈陈子方〉
## 钦定古今图书集成/明伦汇编/氏族典/第125卷 > 陈性善〈陈子方〉

按《明外史陈性善传》：“性善，名复初，以字行，山阴人。洪
武三十年进士。授行人司副，迁翰林检讨。建文帝即
位，擢礼部侍郎。燕师起，改副都御史，监军灵璧。战败，
与大理丞彭与明、钦天监刘伯完等皆被执北去，悉
纵还。性善曰：‘辱命，罪也，奚以见吾君’？朝服跃马入于
河以死。燕王入京师，诏加追戮，徙其家于边。馀姚黄”
墀、陈子方与性善友，亦同死节。福王时，赠性善太子
太保、左都御史，谥“忠节。”